laion/Wikipedia-Exotic huggingface dataset:
קוויבי

קוויבי (באנגלית: Quibi) היה שירות הזרמת מדיה אמריקאי, שמושבה בלוס אנג'לס, קליפורניה. קוויבי הוקמה באוגוסט 2018 על ידי ג'פרי קצנברג. השירות היה פעיל מאפריל עד אוקטובר 2020. השירות פעל כספק שירותי הזרמת מדיה לטלפון חכם והתמקד בהפקת סדרות טלוויזיה שאורך כל פרק לא עולה על רבע שעה, אלא שתזמון השקת השירות, בזמן מגפת הקורונה, פגעה בו מאוד, כאשר מרבית אוכלוסיית העולם נאלצה להסתגר בבתים והשימוש במחשבים הביתיים עלה על חשבון השימוש בנייד ובכך ירדה כדאיות השימוש בקוויבי. לאור זאת, באוקטובר 2020 הוכרז על סגירת השירות. אתר האינטרנט הרשמי של קוויבי (באנגלית) קוויבי, ברשת החברתית פייסבוק קוויבי, ברשת החברתית אקס (טוויטר) קוויבי, ברשת החברתית אינסטגרם קוויבי, ברשת החברתית LinkedIn קוויבי, סרטונים בערוץ היוטיוב יוליה אלכסנדר, אחת-עשרה סיבות מדוע קוויבי התרסק ונשרף תוך פחות משנה, באתר theverge.com ‏ (באנגלית) נטפליקס, מאחורייך: קוויבי מציעה מלא תוכן גאה חדש לצפייה ישירה, באתר mako, ‏2020-04-14 Lee, Wendy (5 בדצמבר 2018). "Quibi aims to launch 5,000 'quick bite' videos when it debuts". Los Angeles Times. נבדק ב-18 בפברואר 2020. {{cite web}}: (עזרה) 2 מיליארד דולר נשרפו: שירות הסטרימינג קוויבי נסגר אחרי חצי שנה ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
O Ewigkeit, du Donnerwort, רי"ב 20

O Ewigkeit, du Donnerwort (בעברית: הו נצח, מלת רעם), רי"ב 20, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון שלאחר חג השילוש הקדוש, 11 ביוני 1724. באך החל את עבודתו במאי 1723 וקנטטה מס' 75 היא הקנטטה הראשונה אותה ביצע במסגרת תפקידו בעיר, לכבוד יום ראשון שלאחר חג השילוש הקדוש. במשך חייו הוא הלחין קנטטה עבור כל יום ראשון או חג בשנה, ומכיוון שבמועד זה הוא השלים שנה בעבודתו בלייפציג, מקובל להחשיב את קנטטה מס' 20 לקנטטה הראשונה במחזור הקנטטות השני. מעבר לציון השנה הקלנדרי, בולטת קנטטה זו בשינוי הבסיס ללברית. עד כה התבססו הקנטטות על הפסוקים מכתבי הקודש שנקראו באותו מועד בכנסייה, אולם קנטטה זו ועוד כ-40 שהולחנו אחריה, התבססו על מזמורים לותרניים שנקראים גם כוראלים. הכוראלים היו מוכרים לקהל המתפללים בלייפציג ואפשרו לו לקחת חלק בתפילה, בשירה משותפת של הכוראל. בקנטטות החדשות, הכוראל היווה בסיס הן מבחינה טקסטאולית והן מבחינה מוזיקלית, כאשר מטרת השינוי הייתה לאחד את הקהל המשתתף בתפילה עם המוזיקה שכתב. ב-1852 הוציאה לאור חברת באך את הקנטטה לראשונה, בכרך 2 של פרסומיה. סדר הקריאה ליום ראשון שלאחר חג השילוש הקדוש כולל פסוקים מאיגרת יוחנן הראשונה ופסוקים מהבשורה על-פי לוקאס בהם מתואר משל האיש העשיר ואלעזר המלמד שכל עושר העולם הזה לא יתקיים בעולם הבא. לברית הקנטטה מבוססת על מזמור של יוהאן פון ריסט (אנ') כאשר חלק מהפסוקים מצוטטים כפי שהם וחלק עברו עריכה חלקית ותוספות. המזמור שעוסק במוות ובנצחיות שבו, תואם גם את משל האיש העשיר שמתאר את מותו ואת הגיהנום. מלודיית הכוראל נכתבה במקור על ידי יוהאן שופ (אנ'), מלחין גרמני מהמאה ה-17. הקנטטה כתובה בהרכב חגיגי ונועדה לביצוע על ידי סולני אלט, טנור ובס, בליווי מקהלה בת ארבעה קולות, חצוצרה, שלושה אבובים, שני כינורות, ויולה ובאסו קונטינואו. היא בוצעה בשני חלקים, אחד לפני טקס המיסה ואחד אחריו, ומורכבת מ-11 פרקים: חלק ראשון כורל (מקהלה): O Ewigkeit, du Donnerwort (הו נצח, מלת רעם) רצ'יטטיב לטנור: Kein Unglück ist in aller Welt zu finden (שום חוסר מזל בעולם) אריה לטנור: Ewigkeit, du machst mir bange (נצח, אתה מפחידני) רצ'יטטיב לבס: Gesetzt, es dau'rte der Verdammten Qual (נניח, כי המקוללים ייוסרו) אריה לבס: Gott ist gerecht in seinen Werken (האדון בכל מעשיו) אריה לאלט: O Mensch, errette deine Seele (הו אדם, הצילה את נשמתך) כורל: Solang ein Gott im Himmel lebt (כל עוד אלהים שוכן בשמיים) חלק שני אריה לבס: Wacht auf, wacht auf, verlornen Schafe (עורו, עורו, צאן אובד) רצ'יטטיב לאלט: Verlaß, o Mensch, die Wollust dieser Welt (נטוש, הו אדם, את מנעמי העולם) אריה בדואט לאלט ולטנור: O Menschenkind, hör auf geschwind (הו בן אדם, חדל מיד) כורל: O Ewigkeit, du Donnerwort (הו נצח, מלת רעם) היצירה הוקלטה במלואה כ-16 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1970), טון קופמן (ב-1998), ג'ון אליוט גרדינר (ב-2000) ומסאקי סוזוקי (ב-2002). מידע על היצירה "O Ewigkeit, du Donnerwort, רי"ב 20" באתר מיוזיק בריינז מידע על הקומפוזיציה "O Ewigkeit, du Donnerwort, רי"ב 20" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) Julian Mincham על הקנטטה באתר Emmanuel Music על קנטטות באך, ג'ון אליוט גרדינר רשימת פרסומי באך באתר IMSLP רשימת ההקלטות באתר קנטטות באך
הטבח בנובה סקוטיה

הטבח בנובה סקוטיה הוא רצח המוני שהתרחש בין 18 באפריל ל-19 באפריל 2020 בחלקו הצפוני של מחוז נובה סקוטיה, שבקנדה, כאשר חמוש בן 51 קטל ביריות 22 בני אדם, ביניהם קצינת משטרה ששירתה במשטרה הרכובה המלכותית של קנדה, ופצע לפחות שני אנשים לפני שחוסל על ידי כוחות המשטרה. זהו אירוע הרצח ההמוני הקטלני ביותר שאירע בקנדה, כאשר מספר קורבנותיו עוקף את מספר קורבנות הטבח באקול פוליטכניק, שאירע במונטריאול בשנת 1989. ב-18 באפריל בשעה 23:32 התקבל במשטרה דיווח על אירוע ירי בקהילה הכפרית פוטפיק, צפונית לבירת המחוז הליפקס. כוחות משטרה שהגיעו למקום מצאו מספר הרוגים ופצועים מחוץ לאחד המבנים. חקירת המשטרה העלתה ממצאים בטווח של 50 קילומטר מאותו המקום, מה שהוביל את המשטרה למסקנה כי היורה עדיין מסתובב חופשי, ובעקבות כך, המליצה המשטרה לתושבי האזור להישאר בבתיהם בעוד שחלק מהתושבים פונו למקומות בטוחים יותר. באותו זמן התקבלו דיווחים על שרפה במספר בניינים וכלי רכב באזור. עד מהרה היורה זוהה כגבריאל וורטמן, שעבד באזור הליפקס. המשטרה הזהירה את הציבור כי היורה עשוי להתחזות לשוטר ולנהוג ברכב משטרתי. עד מהרה התקבלו דיווחים כי היורה החליף את כלי הרכב בו נהג. 12 שעות לאחר הדיווח הראשוני, היורה אותר סמוך לתחנת דלק באנפילד, עיירה הממוקמת דרומית למקום הטבח וצפונית להליפקס, שם נהרג על ידי השוטרים. היורה זוהה כגבריאל וורטמן, גבר בן 51 שבבעלותו מרפאה להתקנת שיניים תותבות באזור הליפקס, והיו בבעלותו בתים באזור דארת'מות ובפוטפיק, שם אירע הטבח. דווח כי וורטמן היה מעוניין עוד בילדותו להיות שוטר, ותואר כ"אובססיבי" לגבי הנושא. בין היתר, החזיק וורטמן ברשותו מזכרות הקשורות למשטרה, ועסק בשיפוץ רכבי משטרה ישנים כתחביב. את רכבי המשטרה ששימשו אותו במהלך מסע הרצח, החביא וורטמן סמוך לקליניקה שלו. בנוסף לכך, שכניו טענו שהיה מכור לאלכוהול. במהלך מסע הירי, רצח וורטמן לפחות 22 בני אדם, ביניהם קצינה במשטרה הרכובה, בת 23 במותה. קצין משטרה אחר נפצע קשה, בנוסף לעוד אדם אחד לפחות. על פי מפקדת המשטרה ברנדה לוקי, קורבנותיו הראשונים של וורטמן היו מכריו, אך ככל שהתקדם מסע הירי, קורבנותיו הפכו לאקראיים יותר ויותר. נטע בר, טבח בקנדה: 17 הרוגים במתקפת ירי, באתר ישראל היום, ‏20 באפריל 2020 16 killed in shooting rampage, deadliest in Canadian history, AP NEWS, ‏19 באפריל 2020 At least 18 people killed in N.S. shooting; deadliest such attack in Canada: police, Atlantic, ‏2020-04-19 (באנגלית) 'Just unbelievable': Neighbours of Nova Scotia shooting suspect shocked by news, Atlantic, ‏19 באפריל 2020 (באנגלית) "Nova Scotia mass shooter was a denturist with an obsession for policing". נבדק ב-2020-04-20. 22 victims confirmed dead in N.S. mass shooting, CBC News, ‏21 באפריל 2020 Bilefsky, Dan; Diaz, Johnny (2020-04-19). "Nova Scotia Shooting Kills at Least 16, Police Say". The New York Times (באנגלית אמריקאית). ISSN 0362-4331. נבדק ב-2020-04-20.
רנה אלטמאייר

פליקס-רנה אלטמאייר (בצרפתית: Félix-René Altmayer;‏ 1882–1976) היה גנרל צרפתי במלחמת העולם השנייה. אלטמאייר נולד בשנת 1882 בבורדו. אביו ויקטור ז'וזף אלטמאייר ואחיו הבכור רובר אלטמאייר היו גם הם גנרלים. הם היו ממוצא גרמני. הוא פיקד על הקורפוס ה-5, שהיה חלק מהארמייה הראשונה, בין ה-15 בינואר ל-20 ביוני 1940, ופיקד עליו במהלך המערכה על צרפת ועל ארצות השפלה, ובכלל זה החזיק את קו ההגנה לפני דנקירק במהלך מבצע דינמו. לאחר מכן פיקד על אזור הצבא במונפלייה מה-17 באוגוסט 1940 עד ה-7 בפברואר 1942, ולאחר מכן פרש מהצבא. אלטמאייר נפטר בשנת 1976. Dunkirk - Retreat to Victory, page 207
אליאס מלקמן

אליאס היימן מלקמן (בהולנדית: Elias Hijman Melkman;‏ 24 במאי 1903 – 3 בינואר 1942) היה מתעמל אולימפי הולנדי יהודי באולימפיאדת אמסטרדם (1928). נספה באושוויץ. מלקמן נולד וגדל באמסטרדם, בן למשפחה יהודית. הוא התאמן במועדון ההתעמלות ארנהם 1896 ובמועדון ההתעמלות אפלטון באמסטרדם. באולימפיאדת אמסטרדם (1928) הוא סיים במקום שמיני בתחרות הקבוצתית, לאחר שהיה המתעמל המצטיין בקבוצה ההולנדית שכללה 8 מתעמלים וביניהם שני מתעמלים יהודים נוספים, מוזס יעקובס וישראל ויינסחנק ומאמן הנבחרת חריט קלירקופר שאף הוא היה יהודי, כל הארבעה נספו בשואה. הוא סיים במקום 56 בקרב-רב אישי בתוצאה של 199.500 נקודות. מלקמן היה יהלומן במקצועו ונספה במחנה הריכוז אושוויץ במלחמת העולם השנייה. מדיה וקבצים בנושא אליאס מלקמן בוויקישיתוף אליאס מלקמן, באתר olympedia.org דף זיכרון לאליאס מלקמן ומשפחתו באתר ההנצחה ליהודי הולנד.
קולולוש

קולולוש (באנגלית: Coolooloosh) הוא הרכב מוזיקלי ישראלי. מבין הרכבי הגרוב הישראליים הבולטים ביותר. ב-2005 הוציא ההרכב את אלבום הבכורה, "קולולוש". האלבום הוקלט בירושלים ומשלב בתוכו את סגנונות ההיפ-הופ, הג'אז והפאנק. ב-2006 הוציאו את הסינגל "Fight Rebel Sun". השיר הוקלט בשיתוף האמנים סגול 59, קוואמי, קרולינה, קאשי ושאנן סטריט כחלק מהמאבק להשארתו של סולן הלהקה, הראפר היהודי-אמריקאי רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית. בראשית 2008, יצאה הלהקה לחודשיים של הקלטות והופעות בארצות הברית, לטובת הקלטת אלבומם השני, "Elements of Sound". את האלבום הפיק דייוויד אייבורי, אשר עבד בעברו עם אריקה באדו. כמו כן, בשירים "Some Place" ו-"Yeah Yeah Yeah" מתוך האלבום, מתארח זמר הג'אז האמריקאי באני סיגלר (אנ'). האלבום זכה לשבחים רבים ממבקרי המוזיקה בישראל ומחוצה לה. ב-2009, הוציאו את אלבום הרמיקס "Coolooloosh Remixed" הכולל רמיקסים לשירים מתוך אלבומם הקודמים אשר הופקו על ידי מיכאל כהן, בן הנדלר, ג'וני גולדשטיין ואמנים נוספים. ב-2011 הוציאו את הסינגל "Everyday", יחד עם הזמר הבריטי דניאל בדינגפלד (אנ'). השיר הוקלט בעת ביקורו של בדינגפלד בישראל. ב-2014, הוכרז כי ההרכב התפרק. ב-2018 ההרכב התאחד, והוציא את המיני-אלבום "The Stakes Are High". חברי ההרכב יובל גרשטיין ויוגב שטרית, פועלים גם בהרכב הרוק חם ומחמם בום. אורי וינוקור ועומר לוז פועלים גם בהרכב ההיפ הופ הישראלי הרב-לשוני סיסטם עאלי. רבל סאן פועל גם בהרכב ההיפ הופ לוסיל קרו. אורי וינוקור - בס רבל סאן - ראפ יובל גרשטיין - גיטרה ושירה יוגב שטרית - תופים ספי ציזלינג - סקסופון עומר לוז - פטיפון וסינתיסייזר ירון אוזנה היה חבר גם בלהקת התפוחים. אריק לוי - סקסופון מתן גוב ארי - חצוצרה דדי כהן - טכנאי קול ירון אוזנה - טרומבון 2005: קולולוש 2008: Elements of Sound 2018: The Stakes Are High 2007: Live in the Dark 2009: Coolooloosh Remixed 2010: Combina קולולוש, באתר MOOMA (בארכיון האינטרנט) שגיא בן נון‏, הרכב הגרוב קולולוש מתפרק: "הגענו למיצוי", באתר וואלה, 21 בפברואר 2014 Rick Mason, The 2019 Twin Cities Jazz Fest starts today, City Pages בן שלו, "אנחנו נראים כמו פרסומת לבנטון": להקת "קולולוש" מתאחדת, באתר הארץ, 10 באוקטובר 2018 פעמון החירות מצלצל "קו לו לו", באתר ‏מאקו‏, 3 בדצמבר 2008 Rebirth of Coolooloosh, The Jerusalem Post | JPost.com Remix Album, by CooLooLoosh, CooLooLoosh מישהו שומע אותם, באתר ‏מאקו‏
מבצע פנתר ורוד

מבצע פנתר ורוד היה מבצע צבאי משותף לסיירת צנחנים, עורב צנחנים, יחידת מגלן וחיל האוויר בדרום לבנון ב-14 באוקטובר 1994. ההחלטה על יציאה למבצע הגיעה בעקבות התקפת מחבלים ממנה נהרגו חיילי צה"ל. לאחר התקפה זו נכנסו היחידות לנוהל קרב ארוך של כחודשיים וחצי. במהלך נוהל הקרב שארך אספו כוחות סיירת צנחנים ומגלן מודיעין על אזור ג'בל צאפי ובסיס פעילות לפעילי החזבאללה בדרום לבנון במזרעת כפרה שליד כפר ג'בע (אנ'). לוחמי העורב התאמנו עם הציוד הייעודי לפעולה, הפעלתו ושיתוף פעולה עם הכוחות האחרים. בליל 14 באוקטובר 1994 יצאו הכוחות רכובים על גבי רכבי מרצדס וביצעו איגוף גדול בתוך השטח שמצפון לקו האדום. על הכח העיקרי פיקד סרן אמיר ברעם, מפקד פלנ"ט צנחנים. לאחר הפריקה מהרכבים והליכה רגלית, הגיע הכוח מהעורף לכפר מזרעת כפרה, ששימש כבסיס פעולה מרכזי לחזבאללה. הכוח הכווין וסימן את המטרות למסוקי חיל האוויר שהשמידו את המבנה בו שהו המחבלים והרגו ארבעה מהם. מבצע פנתר ורוד (אורכב 07.06.2020 בארכיון Wayback Machine) באתר עמותת עורב צנחנים. יונתן אוריך, מח"ט הצנחנים הנכנס: אל"ם אמיר ברעם, במחנה, 13 באפריל 2011. ממזרח לכפר ג'בע, כ-27 קילומטר צפונית למטולה גל פרל פינקל, ‏משחק הכיסאות 2.0, באתר דבר העובדים בארץ ישראל, 19 בפברואר 2019
דת ומדע (פירושונים)

האם התכוונתם ל... דת ומדע ישיבה תיכונית - תורה ומדע ליד מכון לב ישיבת תורה ודעת
ילדי וינדרמיר

ילדי וינדרמיר (באנגלית: The Windermere Children) הוא סרט דרמה ביוגרפי ובריטי משנת 2020, שנכתב על ידי סיימון בלוק, בוים על ידי מייקל סמואלס ומבוסס על סיפור אמיתי. הסרט עוסק בסיפורם של קבוצת ילדים באגם וינדמייר שבאנגליה, שמנסים להתאושש ולהשתקם אחרי תום מלחמת העולם השנייה והשואה. הסרט מתרחש אחר תום מלחמת העולם השנייה באגם וינדמייר, שם קם מחנה תמיכה ושיקום לילדים ניצולי השואה, שמתמודדים עם זיכרונות וטראומות מהשואה, ומנסים להשתקם מזה בעזרת פסיכולוג. איאן גלן – ג'וק לורנס רומולה גראי – מארי פנת' תומאס קרצ'מן – אוסקר פרידמן טים מקינרני – לאונרד מונטיפיור פיליפ כריסטופר – ג'ורג' לאוור קובה ספרנגר – איקה אלטרמן אנה שומאכר – אדית' לאוור פסקל פישר – בן הלפגוט יאקוב יאנקוויץ' – סלק פאלינוור קספר סוויטק – חיים אולמר תומאס סטודזינסקי – ארק הרש "ילדי וינדרמיר", במסד הנתונים הקולנועיים IMDb (באנגלית) "ילדי וינדרמיר", באתר Rotten Tomatoes (באנגלית) "ילדי וינדרמיר", באתר Metacritic (באנגלית) "ילדי וינדרמיר", במסד הנתונים הקולנועיים KinoPoisk (ברוסית)
לשכת הרמטכ"ל

לשכת הרמטכ"ל היא מערך אנשי לשכתו של ראש המטה הכללי בצה"ל. היא ממוקמת בקומה ה-14 בבניין המטה הכללי במחנה רבין שבקריה. הרמטכ"ל - קצין בדרגת רב-אלוף, מפקד צבא הגנה לישראל. סגן הרמטכ"ל - קצין בדרגת אלוף, חבר פורום מטכ"ל. מזכירת הפיקוד העליון (מפ"ע) - קצינה בדרגת סגן-אלוף. תפקידה לרכז את כל התחומים הרכים בפעילות המטכ"ל (גיבוש חומרים לפגישות, טיפול בנאומים, אירועים שהרמטכ"ל מוביל או לוקח בהם חלק, הקשר עם הכנסת, עם ועדות הכנסת, משרדי ממשלה וטיפול בפניות ציבור ללשכת הרמטכ"ל). למזכירת הפיקוד העליון כפופים 2 קצינים בדרגת רב-סרן ועשרות חיילים. רמ"ד כנסת ממשל וציבור (כמ"צ) - קצין בדרגת רב-סרן. ע׳ מפ״ע - קצינה בדרגת רב-סרן. עוזר הרמטכ"ל - קצין בדרגת אלוף-משנה, חבר פורום מטכ"ל. עוסק בנושאים רגישים כמו עניינים אישיים הנוגעים לבעלי תפקידים. הוא בדרך כלל איש סודו של הרמטכ"ל ומהאנשים הקרובים אליו ביותר. על פי רוב, עוסק בסוגיות הנוגעות למינויי בכירים בצה"ל, מדיניות תקשורתית, קשר בכיר עם גופים אזרחיים ועוד. מי שמגדיר את תפקידו של עוזר הרמטכ"ל הוא הרמטכ"ל עצמו. ע' עוזר הרמטכ"ל - קצין בדרגת סרן, המוביל את תיאום הלו"ז של עוזר הרמטכ"ל ומלווה את התהליכים שבתחום אחריותו של עוזר הרמטכ"ל (מינויים, תקשורת, קשרי בכירים ועוד). ראש לשכת הרמטכ"ל (רל"ש הרמטכ"ל) - קצין בדרגת סגן-אלוף, אשר מוביל את סדר-היום המבצעי עבור הרמטכ"ל בשיח רל"שים מול היחידות השונות בצה"ל, גופי מערכת הביטחון ומול המזכירות הצבאית לראש הממשלה. עוזר רל"ש הרמטכ"ל - קצין מודיעין בדרגת רב-סרן, יוצא חטיבת המחקר באגף המודיעין. משמש בפועל כעוזר הרמטכ"ל לענייני מודיעין. מזכיר הרמטכ"ל - קצין בדרגת רב-סרן. תפקידו לתאם את האירועים השונים (פגישות, דיונים וסיורים) בהם הרמטכ"ל לוקח חלק. שליש הרמטכ"ל - תפקיד עבר אותו מילא קצין בדרגת סרן, רב-סרן או סגן-אלוף. ממלאי התפקיד: יוסי הראל (1948), עזרא עומר (1948–1949), מ. אביצור (1949), דניאל גוב (תחת יגאל ידין), נתנאל לורך (1949–1951), מרדכי בר-און (1956), רפאל אפרת (1967), גדי זהר (1973), אריה בראון (תחת מרדכי גור), אילן טל ויצחק טוניק (תחת רפאל איתן), אילן ראודניץ (1992–1995). טקס החלפת רל"ש הרמטכ"ל - יולי 2019, דיווח של דובר צה"ל בטוויטר טקס החלפת רל"ש הרמטכ"ל - אוגוסט 2015, דיווח של דובר צה"ל בפייסבוק אבי בניהו, ‏"לך לישון בניהו, יכול להיות שנתעורר לתל אביב עם קו רקיע אחר לגמרי", באתר מעריב אונליין, 21 במרץ 2018 אריאלה רינגל הופמן, "יש אבא שמתקשר אליי כל כמה חודשים, ואומר שהוא לא בטוח שזו באמת הבת שלו שנהרגה. זה שובר לב בכל פעם מחדש", באתר ynet, 17 באוקטובר 2019 אביאל מגנזי, "צילומים אינטימיים? ניסינו למנוע מבוכה מצה"ל", באתר ynet, 6 בינואר 2013 יוחאי עופר, אייזנקוט החל במינויים: רונן מנליס יהיה עוזרו, באתר nrg‏, 16 בדצמבר 2014 אמיר בוחבוט‏, מקורבי שר הביטחון: "ארז וינר אסף חומרים מכפישים נגד ברק", באתר וואלה, 4 במרץ 2012 בן כספית, "תשיג לי את גלנט. דחוף", באתר nrg‏, 7 בינואר 2005 הישיבה התשעים ותשע של הכנסת החמש עשרה יום שני, כ' באדר ב' התש"ס (27 במרס 2000) דוד אברהם‏, גורמים בתקשורת על אלוף בן: עיוות המציאות, ופגע בהבנות עם דו"צ, באתר וואלה, 22 באפריל 2013 תא"ל מנחם מרון – ראש מה"ד ואלוף, דבר, 15 ביולי 1973 חנה קים, "אגדת רפול", מוסף חדשות⁩, 19 יוני 1992, עמ' 7
I Can Lose My Heart Tonight

I Can Lose My Heart Tonight (בעברית: אני יכולה להפסיד את ליבי הלילה) הוא סינגל הבכורה שהוקלט על ידי הזמרת ההולנדית סי. סי. קאץ', מתוך אלבום הבכורה שלה, Catch the Catch. השיר יצא לאור ב-31 ביולי 1985, על ידי חברות התקליטים הנסה רקורדס ואריולה רקורדס, כסינגל הראשון והפותח מתוך האלבום. עם יציאתו נכנס השיר אל המקום השביעי במצעד השירים שבספרד. השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. במקור, נועד השיר עבור הצמד בו חבר דיטר, מודרן טוקינג אך הוחלט לבסוף לתת את השיר לקאץ' במטרה שתוציא אותו כסינגל הבכורה שלה. בשנת 1985, ביצעה הזמרת מרי רוס את השיר, תוך שהוציאה כסינגל בשפה הגרמנית בשם, "Keine Träne tut mir leid". הווידאו קליפ הרשמי של השיר הועלה ליוטיוב ב-28 במרץ 2013. בקליפ, ניתן לראות את סי. סי. קאץ' שרה את השיר תוך שאורות בצבעים כחולים וסגולים מאירים עליה. הקליפ צבר למעלה מ-5 מיליון צפיות. ההופעה של קאץ' עם השיר שעלתה ליוטיוב בדצמבר 2009, צברה למעלה מ-25 מיליון צפיות. בנובמבר 2014, עלה האלבום עצמו ליוטיוב ובתוכו גם השיר, תוך שהוא הצליח לצבור למעלה מ-19 מיליון צפיות. הופעה נוספת של קאץ' עם השיר צברה קרוב ל-4 מיליון צפיות. סרטון השיר "I Can Lose My Heart Tonight" באתר יוטיוב C.C. Catch - Catch The Catch, Discogs (באנגלית) C.C. Catch - I Can Lose My Heart Tonight, Discogs (באנגלית) C.C. Catch - Shake Your Head 2003 - swisscharts.com, www.swisscharts.com Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. C.C. Catch, Genius (באנגלית) C.C. Catch – I Can Lose My Heart Tonight (באנגלית), נבדק ב-2020-04-20 Mary Roos - Keine Träne Tut Mir Leid, Discogs (באנגלית) CCCatch - I Can Lose My Heart Tonight C.C. Catch - I can lose my heart Live C.C.Catch - Catch The Catch (Full Album) 1986: including "I Can Lose My Heart Tonight" *& "Strangers By Night" C.C.Catch - I Can Lose My Heart Tonight (Дискотека 80-х 2015, Авторадио)
ג'ון ויליאמס (גיטריסט)

ג'ון כריסטופר ויליאמס (באנגלית: John Christopher Williams; נולד ב-24 באפריל 1941) הוא אחד הגיטריסטים הקלאסיים הנודעים ביותר בעולם. ויליאמס נולד במלבורן, אוסטרליה וקיבל את שיעורי המוזיקה הראשונים שלו מאביו, לן ויליאמס. כשהיה בן 12 נסע לאיטליה ללמוד אצל הגיטריסט הנודע, אנדרה סגוביה. בהמשך למד בקולג' המלכותי למוזיקה בלונדון, אך שם למד פסנתר בהיעדר מחלקת גיטרה בימים ההם. עם סיום לימודיו הוצע לו לבנות מחלקה כזאת, וכגיטריסט מושבע, קפץ על ההזדמנות וניהל את המחלקה בשתי שנותיה הראשונות. ויליאמס הזמין קונצ'רטי לגיטרה אצל מלחינים כמו סטיבן דודג'סון, אנדרה פרווין, פטריק גוארס, ריצ'רד הארווי וסטיב גריי. הוא עבד גם עם מלחינים בני ארצו, ביניהם פיליפ הוטון, פיטר סקאלתורפ ונייג'ל וסטלייק, ליצירת מוזיקה לגיטרה שרוח מולדתו שורה עליה. ויליאמס ידוע בעיקר כגיטריסט קלאסי, אך בחן הרבה מסורות מוזיקליות שונות. הוא שיתף פעולה עם ג'וליאן ברים ועם פאקו פניה והיה חבר בלהקת הפיוז'ן "סקיי". בנוסף, הוא מלחין ומעבד בעצמו. ויליאמס השתתף בביצוע הלהיט העולמי "קאוואטינה" של סטנלי מאיירס, אשר שימש כנעימת הנושא לסרט זוכה פרס אוסקר "צייד הצבאים" (1979). היצירה נכתבה קודם לכן לסרט "מטה הטיול" (1970) כיצירה לפסנתר, אך עובדה מחדש לגיטרה והורחבה לפי הזמנת מאיירס וויליאמס. בשנת 1973, הוסיפה קליאו ליין מילים והקליטה את הקטע תחת השם "הוא היה יפה" (He was Beautiful) בליווי גיטרה של ג'ון ויליאמס. ויליאמס משמש פרופסור אורח באקדמיה המלכותית למוזיקה בלונדון. הוא ואשתו, האמנית קאתי פאנאמה, מתגוררים בלונדון ובאוסטרליה. אתר האינטרנט הרשמי של ג'ון ויליאמס ג'ון ויליאמס, במסד הנתונים הקולנועיים IMDb (באנגלית) ג'ון ויליאמס, באתר ספוטיפיי ג'ון ויליאמס, באתר AllMusic (באנגלית) ג'ון ויליאמס, באתר MusicBrainz (באנגלית) ג'ון ויליאמס, באתר Discogs (באנגלית) ג'ון ויליאמס, באתר Songkick (באנגלית)
מוזס יאקובס

מוזס יאקובס (בהולנדית: Mozes Jacobs;‏ 26 בנובמבר 1905 – 9 ביולי 1943) היה מתעמל אולימפי יהודי-הולנדי באולימפיאדת אמסטרדם (1928). נספה בסוביבור. יאקובס נולד וגדל באמסטרדם, בן למשפחה יהודית, בנם של קאטי בליץ (1885–1942) ושמעון יאקובס (1885–1942). הוא התאמן במועדון היהודי Turnvereniging BATO, אחד המועדונים המובילים בעיר. באולימפיאדת אמסטרדם (1928) סיים במקום השמיני בתחרות הקבוצתית, שכללה שמונה מתעמלים ובהם שני מתעמלים יהודים נוספים, אליאס מלקמן וישראל ויינסחנק, ומאמן הנבחרת חריט קלירקופר, שאף הוא היה יהודי. כל הארבעה נספו בשואה. הוא סיים במקום ה-60 בקרב-רב אישי בתוצאה של 190.000 נקודות, שלישי מבין המתעמלים ההולנדים. יאקובס נישא לשרה סליוז (1905–1992) ונולדו להם שלוש בנות. הוא עבד כמורה לחינוך גופני. בשנת 1939 עבר עם משפחתו אמסטרדם להולסהורסט, עיירה השוכנת ביער. בשנת 1942, עם כיבוש הולנד על ידי הוורמכט, בנותיו התחבאו במקום מסתור בטוח, ואשתו התחבאה במקלט במשך כ-9 חודשים. הוא התגייס למחתרת שלחמה בכיבוש. ב-1 באפריל 1943 הוא נתפס והועבר למחנה וסטרבורק. משם הועבר למחנה השמדה סוביבור, וב-9 ביולי אותה שנה נרצח. שלושת אחיו נספו אף הם. אשתו ושלוש בנותיו שרדו את השואה. מוזס יאקובס, באתר olympedia.org דף זיכרון למוזס יאקובס ומשפחתו באתר ההנצחה ליהודי הולנד.
הבחירות הפרלמנטריות באיסלנד 2007

הבחירות הפרלמנטריות באיסלנד 2007 התקיימו ב-12 במאי 2007. מפלגת העצמאות שמרה על מעמדה כמפלגה הגדולה ביותר בפרלמנט והיא גם הרכיבה את הממשלה יחד עם המפלגה הסוציאל-דמוקרטית. ראש הממשלה המכהן גייר הארדה המשיך לקדנציה נוספת. כל אחד מששת המחוזות מוקצים תשעה מושבים שנבחרים על ידי הצבעת אישור. תשעה מושבים נוספים מחולקים בין המחוזות (בין 1 ל-2) בהתאם לגודל האוכלוסייה, על מנת לשמור על יחסיות ההצבעה ברמה הלאומית. ב-2007 המחוזות חולקו כך: חוק הבחירות האיסלנדי Nohlen, D & Stöver, P (2010) Elections in Europe: A data handbook, p574 ISBN 978-3-8329-5609-7 חלוקת המחוזות באית'לינגי
מבחן קומבס

מבחן קומבס (באנגלית: Coombs test, נקרא גם בדיקת קומבס או סקר נוגדנים) היא בדיקת דם לגילוי נוכחות נוגדנים בדם כנגד אנטיגנים על פני תאי דם אדומים, העלולים לגרום להמוליזה. מבחן קומבס משמש לברור מקרים של אנמיה המוליטית אוטואימונית או המוליזה ביילוד (אנמיה עוברית עקב גורם רזוס). השם מבחן קומבס מתייחס לשתי בדיקות דם: בדיקה ישירה (Coombs Direct) ובלתי ישירה (Coombs indirect). מבחן קומבס תואר לראשונה בשנת 1945 על ידי אימונולוגים מאוניברסיטת קיימברידג', רובין קומבס (אנ') (שהבדיקה נקראת על שמו), ארתור מוראנט (אנ') ורוברט ראסל ראצ' (אנ'). המבדק משמש לאבחון אנמיה המוליטית אוטואימונית או לבירור בעקבות תגובה לא רצויה לעירוי דם, הבדיקה נועדה לגלות נוגדנים או חלבוני משלים הספוחים על פני תאי הדם האדומים. בישראל לא נדרש מבחן קומבס ישיר כמבדק חובה בבירורים שלפני עירוי דם. נלקחת דגימת דם ורידי, כדוריות הדם האדומות נשטפות בתמיסת מלח, ולאחר מכן מודגרות עם ריאגנט antihuman immunoglobulin (הידוע גם כריאגנט Coombs). אם הדגרה זו יוצרת אגלוטינציה (אנ') (היצמדות) של הכדוריות האדומות, משמע שיש נוכחות של נוגדנים עצמיים או חלבוני משלים הספוחים על הכדוריות האדומות, ותוצאת המבחן מוגדרת כחיובית. המבדק משמש כמבחן חובה עבור מנות דם לעירוי לזיהוי סוג דם וגורם רזוס או כבדיקות הריון לזיהוי גורמי סיכון לאנמיה עוברית. מבחן זה מגלה האם ישנה בנסיוב הנבדק נוכחות נוגדנים כנגד כדוריות דם אדומות, שאינם ספוחים לכדוריות אלה. נלקחת דגימת דם ורידי, הדם מסורכז והנסיוב מודגר עם כדוריות דם עם אנטיגניות ידועה, לאחר מכן מוסיפים ריאגנט antihuman immunoglobulin. אם הדגרה זו יוצרת אגלוטינציה (אנ') (היצמדות) של הכדוריות האדומות משמע שהנסיוב הנבדק הכיל נוגדנים עצמיים לאנטיגנים מסוימים (בהתאם לכדוריות שנבחנו). הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לילה רנאם

לילה רנאם (בערבית: ليلى غنام; נולדה ב-29 במאי 1975) היא פוליטיקאית ופסיכולוגית מהרשות הפלסטינית, המכהנת כמושלת נפת רמאללה ואל-בירה תחת נשיא הרשות הפלסטינית מחמוד עבאס. היא האישה הראשונה והיחידה שמחזיקה בתפקיד בכיר ברשות הפלסטינית. רנאם נולדה בכפר דיר דיבוואן. היא התחנכה בבתי הספר בכפר שלה, והגיעה לתיכון ב-1992. בשנת 2002 קיבלה תואר ראשון בהתפתחות חברתית, ובשנת 2004 השלימה תואר שני בפסיכולוגיה, שניהם מאוניברסיטת אל-קודס. בהמשך השלימה את הדוקטורט באוניברסיטת מיניה לבריאות הנפש. רנאם עבדה בגן ילדים וכרכזת תוכניות שיקום לנכים, ובשנים 2007–2009 כיהנה כמנכ"לית משרד החוץ, והיא עבדה כמרצה במשרה חלקית באוניברסיטה הפתוחה אל-קודס. בנוסף הייתה חברת מועצת הנאמנים של האוניברסיטה הערבית-אמריקאית בג'נין מאז 2017, וחבר מועצת הנאמנים של אוניברסיטת העצמאות. ב־6 ביוני 2009, בהתאם לצו הנשיאות מס' 102 לשנת 2009, הועברה ממשרד הרווחה לתפקיד סגן מושל רמאללה ונפת אל-בירה. מאוחר יותר ב־22 בינואר 2010, נכנסה לתפקידה כמושל הנפה. במסגרת תפקידה, התמודדה עם משבר נגיף הקורונה. כמושלת, רנאם משמשת גם כיו"ר המועצה הביטחונית באזור רמאללה. מדיה וקבצים בנושא לילה רנאם בוויקישיתוף עלי ואקד, המושלת הראשונה ברשות: "לא בגלל שאני אשה", באתר ynet, 31 בינואר 2010 אליאור לוי, אשת הברזל הפלסטינית של ימי הקורונה, באתר ynet, 13 באפריל 2020 לילה רנאם, ברשת החברתית פייסבוק "لأول مرة في عهد السلطة- ليلى غنام تؤدي اليمين كمحافظ لرام الله والبيرة". נבדק ב-2020-04-09. "د. ليلى غنام". נבדק ב-2020-04-09. "د. ليلى غنام - مجلس الأمناء". נבדק ב-2020-04-09. "مجلس الأمناء". נבדק ב-2020-04-09. "قرار رئاسي بنقل ليلى غنام من وزارة الشؤون الاجتماعية وتعينها محافظا لمحافظة رام الله والبيرة | مركز المعلومات الوطني الفلسطيني". נבדק ב-2020-04-09.